Offentliggørelse af en meddelelse om godkendelse af en standardændring af varespecifikationen for en betegnelse i vinsektoren som omhandlet i artikel 17, stk. 2 og 3, i Kommissionens delegerede forordning (EU) 2019/33

(2019/C 306/03)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Monferrato«

Referencenummer: PDO-IT-A1210-AM03

Meddelelsesdato: 25.6.2019

BESKRIVELSE AF OG BEGRUNDELSE FOR DEN VEDTAGNE ÆNDRING

1. Formelle tilføjelser til og præciseringer af teksten samt indsættelse af typen Monferrato Nebbiolo

Beskrivelse og begrundelse

Beskrivelse: De forskellige typer, supplerende specifikationer eller benævnelser anføres for betegnelsen.

Begrundelse: Der er tale om et formelt tillæg, der indeholder en liste over vine, således at de umiddelbart fremgår.

Beskrivelse: For vinene Monferrato Rosso, Dolcetto og Freisa tilføjes: »herunder Novello«.

Begrundelse: Der er tale om et formelt tillæg, der fremhæver den påtænkte anvendelse af benævnelsen »Novello«.

Disse ændringer vedrører artikel 1 i varespecifikationen. Enhedsdokumentet påvirkes ikke af denne ændring.

Beskrivelse: Den nye vintype »Monferrato Nebbiolo« tilføjes.

Begrundelse: Denne ændring skyldes behovet for at beskytte en typisk sort fra Piemonte-regionen, Nebbiolo, som altid har været dyrket i produktionsområdet »Monferrato«. I lyset af den fremragende kvalitet af den vin, der fremstilles i dette område — som hidtil udelukkende er blevet betegnet med en farvevariant, Monferrato Rosso — er formålet at indsætte en mere præcis betegnelse for og fremhæve værdien af denne sort ved hjælp af en ny type, der bærer dette navn.

Denne ændring vedrører afsnit 1.4 i enhedsdokumentet og artikel 1 i varespecifikationen.

2. Indførelse af den ampelografiske sammensætning for typen Monferrato Nebbiolo

Beskrivelse og begrundelse

Beskrivelse: Kombinationen af druesorter, der anvendes til fremstilling af den nye type Monferrato Nebbiolo, indføres: 90-100 % af sorten Nebbiolo, op til højst 10 % andre ikke-aromatiske røde druesorter, der er egnede til dyrkning i Piemonte-regionen

Begrundelse: Der er tale om en ny type, og derfor beskrives den ampelografiske sammensætning, der kan anvendes til produktionen af denne. Brugen af sorten Nebbiolo med en tydelig overvægt på op til 100 % understøttes af traditionen og de mangeårige erfaringer, der har til formål at frembringe kvalitetsvine.

Denne ændring vedrører artikel 2 i varespecifikationen. Enhedsdokumentet påvirkes ikke af denne ændring.

3. Ændring af beskrivelsen af produktionsområdet for druer

Beskrivelse og begrundelse

Beskrivelse: De forskellige producerede typer og de berørte områder og kommuner angives.

Produktionsområdet forbliver uændret.

Begrundelse: Der er tale om en formel omskrivning af teksten for at lette identifikationen af produktionsområdet for druetyperne i oprindelsesbetegnelsen.

Disse ændringer vedrører afsnit 1.6 i enhedsdokumentet og artikel 3 i varespecifikationen.

4. Omformulering af vindyrkningsstandarden og indførelse af et maksimalt udbytte af druer pr. Hektar og et naturligt minimumsalkoholindhold udtrykt i % vol. For sorten Nebbiolo — anvendelse af overskudsproduktion

Beskrivelse og begrundelse

Beskrivelse: De traditionelle dyrkningsbetingelser i Monferrato-området (jordmatrix og -tekstur, hældning, eksponering, beplantningstæthed, dyrknings- og beskæringsmetoder) præciseres.

Begrundelse: Denne ændring gør det muligt at beskrive jordbundens geologiske karakter og de betingelser, der er indført for vindyrkningen, bedre.

Beskrivelse: Indførelse af drueudbytte i ton pr. hektar og det naturlige minimumsalkoholindhold udtrykt i % vol. for druer af de nye typer »Monferrato« Nebbiolo (9 t/ha og 11,5 % vol.) og »Monferrato« Nebbiolo Superiore (8 t/ha og 12 % vol.).

Begrundelse: De iagttagelser af Nebbiolo-markerne i Monferrato-området, man har gjort sig i årenes løb, har gjort det muligt at fastsætte, hvad der er det maksimale hektarudbytte og det naturlige minimumsalkoholindhold i mosten, hvis der skal opnås et afbalanceret udtryk af Nebbiolo-druerne i de forskellige vine.

Disse ændringer vedrører artikel 4 i varespecifikationen og afsnit 1.5.2 i enhedsdokumentet for så vidt angår det maksimale udbytte. Specifikationen af jordbundens geologiske karakter vedrører kun varespecifikationens artikel 9.

Beskrivelse: Teksten vedrørende overskridelse af det maksimale udbytte, der er tilladt for at vinen kan være omfattet af betegnelsen »BOB«, og som fortsat er på 20 %, omformuleres.

Begrundelse: Der er tale om en formel ændring.

Beskrivelse: Ordlyden »usædvanligt gunstige høstår« erstattes af »høstår med særligt store udbytter«.

Begrundelse: Formålet er at fremhæve, hvor vigtige vejrforholdene i høståret er for produktionen.

Disse ændringer vedrører artikel 4 i varespecifikationen. Enhedsdokumentet påvirkes ikke af denne ændring.

Beskrivelse: De nærmere bestemmelser i ordningen for overskud af BOB- og DOCG-vine (20 %), der fremstilles i produktionsområdet for den beskyttede oprindelsesbetegnelse »Monferrato«, og som er omfattet af en specifik regional tilladelse fra »Consorzio di tutela« efter høring af brancheorganisationerne, fastlægges.

Begrundelse: Der er behov for at regulere strømmene af indgående produkter for at muliggøre en bedre forvaltning af betegnelsen »Monferrato« BOB.

Denne ændring vedrører artikel 4 i varespecifikationen. Enhedsdokumentet påvirkes ikke af denne ændring.

5. Specifikationer for produktion og vinfremstilling

Beskrivelse og begrundelse

Beskrivelse: Det maksimale udbytte af druer/vin for alle typer, som allerede er fastlagt, herunder for de nye typer »Monferrato« Nebbiolo og »Monferrato« Nebbiolo Superiore, angives.

Begrundelse: Der er tale om en tilpasning af teksten vedrørende grænserne for udbytte.

Denne ændring vedrører artikel 5 i varespecifikationen og afsnit 1.5.2 i enhedsdokumentet.

Beskrivelse: Bestemmelserne om mulige overskydende udbytter omformuleres.

Begrundelse: Der er tale om en specifik beskrivelse af fortabelsen af retten til at anvende betegnelsen »Monferrato« BOB for hele partiet, hvis udbyttet af druer/vin overstiger den fastsatte maksimumsværdi med 5 %.

Denne ændring vedrører artikel 5 i varespecifikationen. Enhedsdokumentet påvirkes ikke af denne ændring.

Beskrivelse: indførelse af lagringsperioden for de nye typer »Monferrato« Nebbiolo og »Monferrato« Nebbiolo Superiore, der blev fastsat til 12 måneder for den førstes vedkommende og 18 måneder for den andens, heraf mindst 6 måneder på træfade regnet fra den 1. november i druernes høstår.

Begrundelse: Erfaringen viser, at Monferrato Nebbiolo-vinen skal have en betydelig lagringsperiode på mindst 18 måneder, heraf en del på træfade for kategorien Superiore. Det betyder, at denne højværdivins organoleptiske egenskaber ændrer sig og bliver mere komplekse hvad angår aroma, elegance og den perfekte balance.

Denne ændring vedrører artikel 5 i varespecifikationen. Enhedsdokumentet påvirkes ikke af denne ændring.

6. Variationer og specifikationer af vinens egenskaber på tidspunktet for markedsføringen og indførelsen af typen Monferrato Nebbiolo

Beskrivelse og begrundelse

Beskrivelse: For typerne Monferrato Rosso, Monferrato Dolcetto og Monferrato Freisa angives typen Novello også sammen med deres respektive beskrivelser. Navnet på sorten Cortese tilføjes til typen Monferrato Casalese.

Begrundelse: Der er tale om tilføjelser til beskrivelsen af de organoleptiske egenskaber for alle de omfattede typer; en formel tilføjelse for Cortese ledsaget af den geografiske betegnelse Casalese, der allerede findes.

Beskrivelse: For typerne Monferrato Bianco, Chiaretto, Dolcetto, Freisa og Casalese Cortese fastsættes det totale minimumssyreindhold på markedsføringstidspunktet til 0,5 g/l.

Begrundelse: Klimaændringerne og modningsperioderne i de senere år kombineret med temperaturer, der er højere end normalt, har ført til tidligere modning og en fysiologisk reduktion af det totale syreindhold i mosten og dermed i vinen, hvilket har gjort det nødvendigt at sænke minimumsværdien for denne parameter i gram pr. liter på tidspunktet for markedsføringen af de eksisterende typer.

Beskrivelse: Kendetegnene på tidspunktet, hvor den nye type »Monferrato« Nebbiolo markedsføres, indføres også, herunder for typen Superiore.

Begrundelse: Medtagelsen af den nye type vin baseret på Nebbiolo krævede en definition af de kemiske, fysiske og organoleptiske krav, der kendetegner den på tidspunktet for markedsføringen. Oplysningerne og beskrivelserne, som er gennemgået omhyggeligt, henviser til et kvalitetsprodukt med en mellemlang lagring i kælderen.

Beskrivelse: Med hensyn til smagen tilføjes det til varespecifikationen, at »Monferrato« -vinene kan have lette noter af træ.

Begrundelse: Der er tale om en præcisering over for forbrugeren, hvormed der gøres opmærksom på denne mulighed, når vinene opbevares i træbeholdere.

Disse ændringer vedrører artikel 6 i varespecifikationen. Enhedsdokumentet påvirkes ikke af denne ændring.

7. Mærkning, beskrivelse og præsentation

Beskrivelse og begrundelse

Beskrivelse: Forbuddet mod anvendelse af udtrykket »Superiore« ophæves.

Begrundelse: Denne ændring er nødvendig som følge af medtagelsen af den nye type Monferrato Nebbiolo med angivelsen »Superiore«.

Beskrivelse: Forbuddet mod anvendelse af geografiske betegnelser og betegnelsen »vigna« (vinmark) i forbindelse med benævnelsen eller den traditionelle betegnelse ophæves.

Begrundelse: Der er tale om en tilpasning til den gældende lovgivning.

Beskrivelse: Henvisningen til den geografiske betegnelse »Casalese«, som skal stå med samme skriftstørrelse som ordet »Monferrato« eller mindre og med samme skrifttype, farve og farveindeks, præciseres.

Begrundelse: Formålet med denne ændring er at tilpasse anvendelsen af betegnelsen til de generelle nationale bestemmelser og fællesskabsreglerne for at give producenterne mulighed for at angive oplysninger om sorten i overensstemmelse med kravene på de især udenlandske markeder, der sætter særlig pris på vores varierede produkter. Afsnittet med tilladelsen til at bruge betegnelsen »Novello« udgår, således som det allerede er anført i artikel 1 og 6 i varespecifikationen, for så vidt angår de typer, som betegnelsen benyttes for.

Begrundelse: Der er tale om en tilpasning til den gældende lovgivning.

Beskrivelse: For typerne Monferrato Rosso og Monferrato Bianco gøres angivelsen af farven på etiketten valgfri i overensstemmelse med den gældende lovgivning.

Begrundelse: Man fandt det hensigtsmæssigt at give producenten mulighed for at vælge, om man ville angive farven for de enkelte produkter.

Beskrivelse: Anvendelsen af udtrykket »vivace« for typerne Monferrato Rosso, Bianco og Freisa præciseres.

Begrundelse: oplysning til forbrugeren om kendetegnene ved produktet.

Disse ændringer vedrører artikel 7 i varespecifikationen. Enhedsdokumentet påvirkes ikke af denne ændring.

8. Særlige bestemmelser for emballering

Beskrivelse og begrundelse

Beskrivelse: Der tilføjes en artikel til varespecifikationen for at specificere, hvilke beholdere der er omfattet af den gældende fællesskabslovgivning og den nationale lovgivning. Navnlig er glasflasker, undtagen flasker på 2 liter og under 0,187 l, tilladt for typerne Monferrato Dolcetto, Freisa, Nebbiolo, Casalese Cortese, Chiaretto og Ciaret.

Anvendelsen af crown cork er forbudt for alle typer.

Begrundelse: Tilføjelsen af disse angivelser på emballagen supplerer oplysningerne om produkterne med oprindelsesbetegnelsen. Navnlig gør medtagelsen af visse emballerings- og propningsmetoder det muligt at opfylde krav som følge af nye forbrugsmønstre på en passende måde, navnlig på udenlandske markeder.

Disse ændringer vedrører artikel 8 i varespecifikationen. Enhedsdokumentet påvirkes ikke af denne ændring.

9. Oplysninger om produktionsområdet

Beskrivelse og begrundelse

Beskrivelse: Arten af jordbunden, som påvirker vinens kendetegn, defineres.

Begrundelse: Det præciseres, at det pedologiske område kan variere noget afhængigt af produktionsområdets areal, samtidig med at hele området har en matrice med kalksten, der er basisk og fattig på organisk materiale, hvilket giver vinen frugtagtige smagsnoter og en frisk og harmonisk smag.

Denne ændring vedrører artikel 9 i varespecifikationen og afsnit 1.8 i enhedsdokumentet.

10. Ajourføring af kontrolorganets kontaktoplysninger

Beskrivelse og begrundelse

Beskrivelse: adresseændring for kontrolorganet »Valoritalia«.

Begrundelse: Der er tale om en formel tilpasning.

Denne ændring vedrører artikel 9 i varespecifikationen. Enhedsdokumentet påvirkes ikke af denne ændring.

ENHEDSDOKUMENT

1. Betegnelse

Monferrato

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Beskrivelse af vinen/vinene

Monferrato Rosso, herunder Novello

Farve: rubinrød, undertiden med violette nuancer

Duft: vinøs, behagelig, frugtagtig, insisterende

Smag: frisk, tør, harmonisk, undertiden udtalt

Totalt minimumsalkoholindhold udtrykt i % vol.: 11 % vol.

Minimumsindhold af sukkerfrit ekstrakt: 20 g/l.

De analytiske parametre, der ikke fremgår af tabellen nedenfor, er i overensstemmelse med de grænseværdier, som er fastsat i national lovgivning og i EU-lovgivningen.

Generelle analytiske karakteristika Totalt maksimumalkoholindhold (i % vol.) Virkeligt minimumsalkoholindhold (i % vol.) Totalt minimumssyreindhold: 4,5 g/l udtrykt i vinsyre Maksimumindhold af flygtig syre (i milliækvivalenter pr. liter): Maksimumindhold af svovldioxid (i milligram pr. liter):

Monferrato Bianco

Farve: strågul

Duft: karakteristisk, intens, behagelig

Smag: frisk, tør, undertiden udtalt

Totalt minimumsalkoholindhold udtrykt i % vol.: 10 % vol.

Minimumsindhold af sukkerfrit ekstrakt: 15 g/l.

De analytiske parametre, der ikke fremgår af tabellen nedenfor, er i overensstemmelse med de grænseværdier, som er fastsat i national lovgivning og i EU-lovgivningen.

Generelle analytiske karakteristika Totalt maksimumalkoholindhold (i % vol.) Virkeligt minimumsalkoholindhold (i % vol.) Totalt minimumssyreindhold: 4,5 g/l udtrykt i vinsyre Maksimumindhold af flygtig syre (i milliækvivalenter pr. liter): Maksimumindhold af svovldioxid (i milligram pr. liter):

Monferrato Chiaretto eller Ciaret

Farve: lyserosa eller rødrosa

Duft: vinøs, delikat, behagelig

Smag: tør og harmonisk

Totalt minimumsalkoholindhold udtrykt i % vol.: 10,5 % vol.

Minimumsindhold af sukkerfrit ekstrakt: 17 g/l

De analytiske parametre, der ikke fremgår af tabellen nedenfor, er i overensstemmelse med de grænseværdier, som er fastsat i national lovgivning og i EU-lovgivningen.

Generelle analytiske karakteristika Totalt maksimumalkoholindhold (i % vol.) Virkeligt minimumsalkoholindhold (i % vol.) Totalt minimumssyreindhold: 4,5 g/l udtrykt i vinsyre Maksimumindhold af flygtig syre (i milliækvivalenter pr. liter): Maksimumindhold af svovldioxid (i milligram pr. liter):

Monferrato Dolcetto, herunder Novello

Farve: rubinrød, undertiden med violette nuancer

Duft: vinøs, behagelig, frugtagtig, insisterende

Smag: tør, behageligt bitter, har krop, harmonisk

Totalt minimumsalkoholindhold udtrykt i % vol.: 11 % vol.

Minimumsindhold af sukkerfrit ekstrakt: 21 g/l.

De analytiske parametre, der ikke fremgår af tabellen nedenfor, er i overensstemmelse med de grænseværdier, som er fastsat i national lovgivning og i EU-lovgivningen.

Generelle analytiske karakteristika Totalt maksimumalkoholindhold (i % vol.) Virkeligt minimumsalkoholindhold (i % vol.) Totalt minimumssyreindhold: 4,5 g/l udtrykt i vinsyre Maksimumindhold af flygtig syre (i milliækvivalenter pr. liter): Maksimumindhold af svovldioxid (i milligram pr. liter):

Monferrato Freisa

Farve: rubinrød, undertiden i retning af granatæblefarvet

Duft: karakteristisk, delikat

Smag: tør og blød, bitter, undertiden udtalt

Totalt minimumsalkoholindhold udtrykt i % vol.: 11 % vol.

Minimumsindhold af sukkerfrit ekstrakt: 20 g/l.

De analytiske parametre, der ikke fremgår af tabellen nedenfor, er i overensstemmelse med de grænseværdier, som er fastsat i national lovgivning og i EU-lovgivningen.

Generelle analytiske karakteristika Totalt maksimumalkoholindhold (i % vol.) Virkeligt minimumsalkoholindhold (i % vol.) Totalt minimumssyreindhold: 4,5 g/l udtrykt i vinsyre Maksimumindhold af flygtig syre (i milliækvivalenter pr. liter): Maksimumindhold af svovldioxid (i milligram pr. liter):

Monferrato Freisa Novello

Farve: rubinrød med violette nuancer

Duft: frugtagtig, insisterende

Smag: harmonisk, frisk

Totalt minimumsalkoholindhold udtrykt i % vol.: 11 % vol.

Minimumsindhold af sukkerfrit ekstrakt: 20 g/l.

De analytiske parametre, der ikke fremgår af tabellen nedenfor, er i overensstemmelse med de grænseværdier, som er fastsat i national lovgivning og i EU-lovgivningen.

Generelle analytiske karakteristika Totalt maksimumalkoholindhold (i % vol.) Virkeligt minimumsalkoholindhold (i % vol.) Totalt minimumssyreindhold: Maksimumindhold af flygtig syre (i milliækvivalenter pr. liter): 4,5 g/l udtrykt i vinsyre Maksimumindhold af svovldioxid (i milligram pr. liter):

Monferrato Casalese

Farve: lys strågul, undertiden med et grønligt skær

Duft: karakteristisk, delikat, meget let, men insisterende

Smag: tør, harmonisk, generøs i munden, behageligt bitter

Totalt minimumsalkoholindhold udtrykt i % vol.: 10,5 % vol.

Minimumsindhold af sukkerfrit ekstrakt: 15 g/l.

De analytiske parametre, der ikke fremgår af tabellen nedenfor, er i overensstemmelse med de grænseværdier, som er fastsat i national lovgivning og i EU-lovgivningen.

Generelle analytiske karakteristika Totalt maksimumalkoholindhold (i % vol.) Virkeligt minimumsalkoholindhold (i % vol.) Totalt minimumssyreindhold: 5,0 g/l udtrykt i vinsyre Maksimumindhold af flygtig syre (i milliækvivalenter pr. liter): Maksimumindhold af svovldioxid (i milligram pr. liter):

Monferrato Nebbiolo og Monferrato Nebbiolo Superiore

Farve: rubinrød i retning af granatæblefarvet efter lagring

Duft: frugtagtig og karakteristisk

Smag: tør, harmonisk, karakteristisk

Totalt minimumsalkoholindhold udtrykt i % vol.: 12 % vol. for typen Superiore: 12,5 % vol.

Minimumsindhold af sukkerfrit ekstrakt: 21 g/l for typen Superiore: 22 g/l.

De analytiske parametre, der ikke fremgår af tabellen nedenfor, er i overensstemmelse med de grænseværdier, som er fastsat i national lovgivning og i EU-lovgivningen.

Generelle analytiske karakteristika Maksimalt alkoholindhold (i % vol.) Faktisk minimumsalkoholindhold (i % vol.) Totalt minimumssyreindhold 4,5 g/l udtrykt i vinsyre Maksimalt indhold af flygtig syre (i milliækvivalenter pr. liter) Totalt indhold af svovldioxid, maksimum (i milligram pr. liter)

5. Vinfremstillingspraksis

a) Væsentlige ønologiske fremgangsmåder

Ingen angivelse

b) Maksimumsudbytter

Monferrato Rosso, herunder Novello, Bianco, Chiaretto eller Ciaret

77 hektoliter pr. hektar

Monferrato Dolcetto

63 hektoliter pr. hektar

Monferrato Freisa, herunder Novello

66,5 hektoliter pr. hektar

Monferrato Casalese

70 hektoliter pr. hektar

Monferrato Nebbiolo

63 hektoliter pr. hektar

Monferrato Nebbiolo Superiore

56 hektoliter pr. hektar

6. Afgrænset område

Druer til fremstilling af vin, der kan opnå den kontrollerede oprindelsesbetegnelse »Monferrato« Bianco, »Monferrato« Rosso, »Monferrato« Chiaretto eller Ciaret, »Monferrato« Dolcetto, »Monferrato« Freisa og »Monferrato« Nebbiolo skal fremstilles i følgende områder:

Alessandria-provinsen:

hele området i følgende kommuner: Acqui Terme, Alfiano, Natta, Alice Bel Colle, Altavilla Monferrato, Basaluzzo, Bassignana, Belforte Monferrato, Bergamasco, Bistagno, Borgoratto Alessandrino, Bosio, Camagna, Camino, Capriata d'Orba, Carentino, Carpeneto, Carrosio, Cartosio, Casaleggio Boiro, Casale Monferrato, Cassine, Cassinelle, Castelletto d'Erro, Castelletto d'Orba, Castelletto Merli, Castelletto Monferrato, Castelnuovo Bormida, Cavatore, Cellamonte, Cereseto, Cerrina, Coniolo, Conzano, Cremolino, Cuccaro Monferrato, Denice, Francavilla Bisio, Frascaro, Frassinello Monferrato, Fubine, Gabiano, Gamalero, Gavi, Grognardo, Lerma, Lu, Malvicino, Masio, Melazzo, Merana, Mirabello Monferrato, Molare, Mombello Monferrato, Moncestino, Montaldeo, Montaldo Bormida, Montecastello, Montechiaro d'Acqui, Morbello, Mornese, Morsasco, Murisengo, Novi Ligure, Occimiano, Odalengo Grande, Odalengo Piccolo, Olivola, Orsara Bormida, Ottiglio Monferrato, Ovada, Ozzano, Pareto, Parodi Ligure, Pasturana, Pecetto di Valenza, Pietra Marazzi, Pomaro Monferrato, Pontestura, Ponti, Ponzano, Ponzone, Prasco, Predosa, Quargnento, Ricaldone, Rivalta Bormida, Rivarone, Roccagrimalda, Rosignano Monferrato, Sala Monferrato, San Cristoforo, San Giorgio Monferrato, San Salvatore Monferrato, Serralunga di Crea, Serravalle Scrivia, Sezzadio, Silvano d'Orba, Solonghello, Spigno Monferrato, Strevi, Tagliolo Monferrato, Tassarolo, Terruggia, Terzo, Treville, Trisobbio, Valenza Po, Vignale Monferrato, Villadeati, Villamiroglio, Visone.

Asti-provinsen:

hele området i følgende kommuner: Agliano, Albugnano, Antignano, Aramengo, Asti, Azzano d'Asti, Baldichieri d'Asti, Belveglio, Berzano San Pietro, Bruno, Bubbio, Buttigliera d'Asti, Calamandrana, Calliano, Calosso, Camerano Casasco, Canelli, Cantarana, Capriglio, Casorzo, Cassinasco, Castagnole Lanze, Castagnole Monferrato, Castel Boglione, Castell'Alfero, Castellero, Castelletto Molina, Castello d'Annone, Castelnuovo Belbo, Castelnuovo Calcea, Castelnuovo Don Bosco, Castel Rocchero, Celle Enomondo, Cerreto d'Asti, Cerro Tanaro, Cessole, Chiusano d'Asti, Cinaglio, Cisterna d'Asti, Coazzolo, Cocconato, Colcavagno, Corsione, Cortandone, Cortanze, Cortazzone, Cortiglione, Cossombrato, Costigliole d'Asti, Cunico, Dusino San Michele, Ferrere, Fontanile, Frinco, Grana, Grazzano Badoglio, Incisa Scapaccino, Isola d'Asti, Loazzolo, Maranzana, Maretto, Moasca, Mombaldone, Mombaruzzo, Mombercelli, Monale, Monastero Bormida, Moncalvo, Moncucco Torinese, Mongardino, Montabone, Montafia, Montaldo Scarampi, Montechiaro d'Asti, Montegrosso d'Asti, Montemagno, Montiglio, Moransengo, Nizza Monferrato, Olmo Gentile, Passerano Marmorito, Penango, Piea, Pino d'Asti, Piova' Massaia, Portacomaro, Quaranti, Refrancore, Revigliasco d'Asti, Roatto, Robella, Rocca d'Arazzo, Roccaverano, Rocchetta Palafea, Rocchetta Tanaro, San Damiano d'Asti, San Giorgio Scarampi, San Martino Alfieri, San Marzano Oliveto, San Paolo Solbrito, Scandeluzza, Scurzolengo, Serole, Sessame, Settime, Soglio, Tigliole, Tonco, Tonengo, Vaglio Serra, Valfenera, Vesime, Viale -, Viarigi, Vigliano d'Asti, Villafranca d'Asti, Villa San Secondo, Vinchio.

Druer til fremstilling af vin, der kan opnå den kontrollerede oprindelsesbetegnelse »Monferrato« Casalese Cortese, skal produceres i følgende områder:

»Monferrato« Casalese:

Alessandria-provinsen: hele området i følgende kommuner: Alfiano Natta, Altavilla Monferrato, Bosio, Camagna, Camino, Casale Monferrato, Castelletto Merli, Cellamonte, Cereseto, Cerrina, Coniolo, Conzano, Cuccaro, Frassinello Monferrato, Gabiano, Lu Monferrato, Mombello Monferrato, Moncestino, Murisengo, Odalengo Grande, Odalengo Piccolo, Olivola, Ottiglio Monferrato, Ozzano, Parodi, Pontestura, Ponzano, Rosignano Monferrato, Sala Monferrato, San Cristoforo, San Giorgio Monferrato, San Salvatore, Serralunga di Crea, Solonghello, Terruggia, Treville, Vignale Monferrato, Villadeati, Villamiroglio.

7. Primære druesorter

Timorasso B.

Quagliano N

Riesling italico B. — Riesling

Riesling renano B. — Riesling

Rossese bianco B.

Ruchè N.

Vespolina N.

Ancellotta N.

Bonarda N.

Ciliegiolo N.

Cortese B.

Croatina N.

Dolcetto N.

Gamba rossa N.

Manzoni bianco B.

Nebbiolo N.

Pinot nero N.

Sangiovese N.

Sauvignon B

Sylvaner verde B

Syrah N.

Uva rara N.

Uvalino N.

Viogner B.

Slarina N.

Teroldego N.

Cabernet Franc N. — Cabernet

Cabernet Sauvignon N — Cabernet

Albarossa N.

Arneis B.

Avanà N.

Averengo N

Pelaverga N. — Cari N.

Pelaverga piccolo N. — Pelaverga

Petit Verdot N.

Plassa N.

Merlot N.

Nascetta B.

Ner d'Ala N.

Neretta cuneese N.

Neretto di Bairo N. — Nedetto

Freisa N.

Grignolino N.

Lambrusca di Alessandria N. — Lambrusca

Chatus N.

Cornarea N.

Durasa N.

Erbaluce B.

Favorita B.

Baratiuciàt B.

Barbera bianca B.

Barbera N.

Becuet N.

Bussanello B.

Pinot bianco B.

Pinot grigio

8. Tilknytning til det geografiske område

BOB »Monferrato«

A) Oplysninger om det geografiske område.

Monferrato er et historisk område i Piemonte. Området består nærmest udelukkende af bakker og omfatter hovedsagelig provinserne Alessandria og Asti og strækker sig sydpå fra Pos højre bred til foden af De Liguriske Apenniner ved grænsen til provinserne Genova og Savona. Regionens bakkede natur gør den særligt velegnet til vindyrkning og gør det muligt at dyrke og fremstille forskellige kvaliteter af druer, som danner grundlag for talrige hvid- og rødvine. Den ampelografiske identitet består af generiske røde og hvide typer af alle godkendte druesorter og gør det muligt at fremstille forskellige vintyper: Rosso, Bianco, Chiaretto eller Ciaret, Dolcetto, Freisa og Casalese Cortese.

B) Oplysninger om produktets kvalitet eller egenskaber, som i det væsentlige eller udelukkende hidrører fra det geografiske miljø.

Jordmatricen er kalksten, basisk, forholdsvis fattig på næringsstoffer, med en varierende tekstur (leret, sandet, løs) i forskellige kombinationer, som er typiske for jordbunden i dette produktionsområde og gør det muligt at fremstille produkter med et højt indhold af frugtagtige noter fra netop dette lokalområde.

C) Beskrivelse af årsagssammenhængen mellem elementerne i punkt A og elementerne i punkt B).

Denne BOB giver mulighed for at udnytte druerne bedst muligt uden unødig stivhed. Man kan således diversificere vinene ved hjælp af de anvendte druer og markedets præferencer, hvilket baner vejen for forsøg med vinfremstilling, der går ud over de traditionelle sorter, og som har gjort det muligt at opnå nye vine gennem sammenstikning af druer, der stammer fra hjemlige og internationale sorter, og som ofte er blevet flagskibsprodukter for de områder, hvor de fremstilles.

For »Monferrato« Rosso er de mest anvendte hjemlige druesorter Barbera og Nebbiolo, mens Cabernet Sauvignon, Merlot og Pinot Nero er de mest populære internationale druesorter. »Monferrato« Bianco fremstilles af de hjemlige sorter Cortese og Favorita kombineret med de internationale sorter Chardonnay og Sauvignon.

9. Andre vigtige betingelser (aftapning, mærkning og andre krav)

Retsgrundlag:

National lovgivning

Type supplerende betingelse:

Supplerende bestemmelser om mærkning

Beskrivelse af betingelsen:

Med henblik på beskrivelse og præsentation skal den supplerende geografiske betegnelse »Casalese« stå med samme skriftstørrelse som betegnelsen »Monferrato« eller mindre og med samme skrifttype, farve og farveindeks.

Det er desuden tilladt at angive betegnelsen »vivace« på etiketten til BOB-vinene »Monferrato« Bianco, »Monferrato« Rosso og »Monferrato« Freisa.

Link til varespecifikationen

https://www.politicheagricole.it/flex/cm/pages/ServeBLOB.php/L/IT/IDPagina/14109

(1) EUT L 9 af 11.1.2019, s. 2